rejauldu/bengali-wikipedia huggingface dataset:
সায়রা খান হলেন একজন পাকিস্তানি প্রাক্তন চলচ্চিত্র ও টেলিভিশন অভিনেত্রী। তিনি ঘুঙ্গট এবং ড্রিম গার্ল ছায়াছবিতে অভিনয়ের জন্য সুপরিচিত। তিনি তার ধর্মীয় বিশ্বাসের কারণে চিত্রজগত ছেড়েছিলেন।   কর্মজীবন  সায়রা খান মুলতানের  বাসিন্দা। ম্যাট্রিকের ফলাফলের কারণে তিনি বাড়ি ছেড়ে চলে গিয়েছিলেন। তিনি আশঙ্কা করেছিলেন যে তাঁর খারাপ পরীক্ষার ফলাফলের কারণে তাঁর বাবা তাঁর সঙ্গে কঠোর আচরণ করবেন। লাহোরে গিয়ে তিনি একজন স্টুডিওর মালিকের সাথে সাক্ষাত করেছিলেন যিনি সায়রার একটি ফটো-শ্যুটের ব্যবস্থা করেছিলেন এবং তাঁর বৃত্তান্ত একজন চলচ্চিত্র পরিচালকের কাছে পৌঁছে দিয়েছিলেন। তাঁর বৃত্তান্ত পরিচালককে মুগ্ধ করেছিল এবং তিনি নিজের একটি নতুন প্রকল্পের জন্য তাঁকে চুক্তিবদ্ধ করেছিলেন।  সায়রা মিডিয়া, চলচ্চিত্র এবং টেলিভিশন উভয় ক্ষেত্রেই কাজ করেছিলেন। তিনি বেশ কয়েকটি সঙ্গীত ভিডিওতেও অভিনয় করেছিলেন। তাঁর সফল চলচ্চিত্রের মধ্যে রয়েছে ঘুঙ্গট (১৯৯৬) এবং ড্রিম গার্ল (১৯৯৭)। তার সফল টেলিভিশন ধারাবাহিক হল প্রাণদা (১৯৯৮) এবং বেটি (২০০৫)।  সায়রা শিল্পকে মিথ্যা এবং ছলনায় পূর্ণ বলে অভিহিত করে চিত্রজগত ত্যাগ করেছিলেন। তিনি এখন তাঁর স্বামী ও সন্তানদের সাথে লাহোরের জোহর টাউনে বসবাস করছেন এবং ইসলামের প্রচার কার্যক্রমে অংশ নিচ্ছেন।   অভিনীত চলচ্চিত্র   বছর শিরোনাম পরিচালক ভাষা মন্তব্য১৯৯৬ ঘুঙ্গট সৈয়দ নূর উর্দু প্রথম অভিনয়১৯৯৭ সপ্ন কন্যা সংগীতা১৯৯৮ এহসাস সংগীতা১৯৯৯ বন্দুক এবং গোলাপ শান দা পাখতুন লিওন শান পশতু এইক অর প্রেমের গল্প সাজ্জাদ আলী উর্দু২০০০ হাম খিলারি পেয়ার কে ইকবাল কাশ্মীরি জাঙ্গল কুইন সৈয়দ নূর২০০১ দালদাল সংগীতা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:পশতু চলচ্চিত্র অভিনেত্রী বিষয়শ্রেণী:লাহোরের অভিনেত্রী বিষয়শ্রেণী:পাকিস্তানি মুসলিম বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:লাক্স স্টাইল পুরস্কার বিজয়ী বিষয়শ্রেণী:লাহোরের ব্যক্তি বিষয়শ্রেণী:মুলতানের ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী
বাংলাদেশ পুরুষ ক্রিকেট দল ২০২৪ সালের মে মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য মার্কিন যুক্তরাষ্ট্র সফর করে। সিরিজটি উভয় দলের জন্য ২০২৪ আইসিসি পুরুষ টি২০ বিশ্বকাপ টুর্নামেন্টের প্রস্তুতি হিসেবে গণ্য হয়। ২০২৪ সালের মার্চ মাসে সিরিজের সূচি ঘোষিত হয়। সিরিজটি ছিল দলদ্বয়ের মধ্যে অনুষ্ঠিত প্রথম দ্বিপাক্ষিক আন্তর্জাতিক সিরিজ।  সিরিজের প্রথম ম্যাচটি ছিল দলদ্বয়ের মধ্যে অনুষ্ঠিত প্রথম আন্তর্জাতিক ম্যাচ, যে ম্যাচে বাংলাদেশকে ৫ উইকেটে পরাজিত করে স্বাগতিক মার্কিন যুক্তরাষ্ট্র। সিরিজের দ্বিতীয় ম্যাচে ৬ রানে জয়লাভ করে মার্কিন যুক্তরাষ্ট্র কোনও পূর্ণ সদস্য দলের বিপক্ষে প্রথম আন্তর্জাতিক সিরিজ জয়ের কীর্তি গড়ে। তৃতীয় ম্যাচে বাংলাদেশ ১০ উইকেটে জয়লাভ করলে ২–১ সিরিজ জয় করে মার্কিন যুক্তরাষ্ট্র।  দলীয় সদস্য  মোনাংক প্যাটেল (অধি.) (উই.)  অ্যারন জোনস (সহ-অধি.)  আন্দ্রিস খাউস (উই.)  আহসান আলি খান  কোরি অ্যান্ডারসন  জসদীপ সিং  নিতীশ কুমার  নিসর্গ প্যাটেল  নোস্তুশ কেনজিগে  মিলিন্দ কুমার  শায়ান জাহাঙ্গীর (উই.)  শ্যাডলি ফন স্খাল্কভাইক  সৌরভ নেত্রাবলকর  স্টিভেন টেলর (উই.)  হরমীত সিং নাজমুল হোসেন শান্ত (অধি.)  তাসকিন আহমেদ (সহ-অধি.)  আফিফ হোসেন  জাকের আলী (উই.)  তাওহীদ হৃদয়  তানজিদ হাসান  তানজিম হাসান সাকিব  তানভীর ইসলাম  মাহমুদউল্লাহ রিয়াদ  মাহেদী হাসান  মুস্তাফিজুর রহমান  রিশাদ হোসেন  লিটন কুমার দাস (উই.)  শরিফুল ইসলাম  সাকিব আল হাসান  সৌম্য সরকার  হাসান মাহমুদ মার্কিন যুক্তরাষ্ট্র দলে ইয়াসির মোহাম্মদ, গজানন্দ সিং ও হুয়ানয় ড্রিসডেলকে রিজার্ভ খেলোয়াড় হিসেবে রাখা হয়। চোটের কারণে সিরিজে খেলতে ব্যর্থ বলে গণ্য হন বাংলাদেশের সহ-অধিনায়ক তাসকিন আহমেদ।  টোয়েন্টি২০ আন্তর্জাতিক সিরিজ ১ম টোয়েন্টি২০ আন্তর্জাতিক  ২য় টোয়েন্টি২০ আন্তর্জাতিক  ৩য় টোয়েন্টি২০ আন্তর্জাতিক  টীকা  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৪-এ মার্কিন ক্রিকেট বিষয়শ্রেণী:২০২৪-এ বাংলাদেশী ক্রিকেট বিষয়শ্রেণী:বাংলাদেশ ক্রিকেট দলের বিদেশ সফর
কানাগাওয়া প্রশাসনিক অঞ্চল (神奈川県? কানাগাওয়া কেন্‌) হল জাপানের মূল দ্বীপ হোনশুর কান্তোও অঞ্চলের দক্ষিণে অবস্থিত একটি প্রশাসনিক অঞ্চল।Nussbaum, Louis-Frédéric. (2005). "Kanagawa" in ; "Kantō" in . কানাগাওয়া বৃহত্তর টোকিও এলাকার অংশ। এর রাজধানী য়োকোহামা নগর।Nussbaum, "Yokohama" in .   ইতিহাস  মধ্যযুগের জাপানে কানাগাওয়া অঞ্চলটি সাগামি ও মুসাশি প্রদেশের অন্তর্গত ছিল।Nussbaum, "Provinces and prefectures" in . কামাকুরা যুগে সাগামি প্রদেশের কেন্দ্রীয় কামাকুরা নগর জাপানের রাজধানী ছিল।  এদো যুগে সাগামির পশ্চিমাংশ শাসন করতেন ওদাওয়ারা দুর্গের দাইমিয়ো, আর পূর্বাংশ শাসন করতেন এদোয় অধিষ্ঠিত তোকুগাওয়া শোগুন স্বয়ং।  কমোডোর ম্যাথিউ পেরি ১৮৫৩-৫৪ খ্রিঃ কানাগাওয়ার সমুদ্রসৈকতে পদার্পণ করেন এবং মার্কিন যুক্তরাষ্ট্রের কাছে জাপানের বন্দরগুলি খুলে দিতে জোর করে কানাগাওয়া চুক্তি স্বাক্ষর করান। ১৮৫৯ এ য়োকোহামা বন্দর বিদেশী বাণিজ্যের জন্য খুলে দেওয়া হয়। মেইজি সরকার ১৮৭২ এ টোকিওর শিন্‌বাশি থেকে য়োকোহামা পর্যন্ত জাপানের প্রথম রেলপথ নির্মাণ করে।  ১৯২৩ এর বৃহৎ টোকিও ভূমিকম্পের উপকেন্দ্র ছিল সাগামি উপসাগরের ইযু ওশিমা দ্বীপের নিচে। পার্শ্ববর্তী অঞ্চলগুলির সাথে কানাগাওয়া প্রশাসনিক অঞ্চলও এতে ব্যাপক ক্ষয়ক্ষতির সম্মুখীন হয়।Hammer, Joshua. (2006). . কেবলমাত্র কামাকুরা নগরেই ভূমিকম্প, সুনামি ও অগ্নিকাণ্ডের উপদ্রবে ২০০০ মানুষের প্রাণহানি ঘটে।Hammer, .  দ্বিতীয় বিশ্বযুদ্ধের পর বৃহত্তর টোকিওর অংশ হিসেবে কানাগাওয়ার দ্রুত নগরায়ন হয়। ২০১৪ এর ১লা সেপ্টেম্বরের হিসেব অনুযায়ী কানাগাওয়ার জনসংখ্যা ছিল ৯১ লক্ষ।   ভূগোল  কানাগাওয়া প্রশাসনিক অঞ্চল কান্তোও সমভূমির দক্ষিণ-পূর্ব কোণে অবস্থিত। এর উত্তরে টোকিও, উত্তর-পশ্চিমে ফুজি পর্বতের পাদদেশীয় পাহাড়ের সারি, পশ্চিমে য়ামানাশি ও শিযুওকা প্রশাসনিক অঞ্চল আর দক্ষিণ ও পূর্বে যথাক্রমে সাগামি উপসাগর ও টোকিও উপসাগর। অঞ্চলটির পূর্বভাগ অপেক্ষাকৃত সমতল হওয়ায় ঘনবসতিপূর্ণ; য়োকোহামা ও কাওয়াসাকি নগরের অবস্থান এখানে।  ২০১২ এর এপ্রিলের হিসেব অনুযায়ী কানাগাওয়া প্রশাসনিক অঞ্চলের ২৩ শতাংশ ভূমি সংরক্ষিত বনাঞ্চল। এর মধ্যে আছে ফুজি-হাকোনে-ইযু জাতীয় উদ্যান; তানাযাওয়া-ওওয়্যামা উপ-জাতীয় উদ্যান এবং জিন্‌বা সাগামিকো, মানাযুরু হান্তোও ও ওকুয়ুগাওয়ারা প্রশাসনিক আঞ্চলিক উদ্যান।   ভূপ্রকৃতি  ভূপ্রকৃতিগতভাবে কানাগাওয়াকে তিন ভাগে ভাগ করা যায়। পার্বত্য পশ্চিমাঞ্চলে আছে তানাযাওয়া পর্বতমালা ও হাকোনে আগ্নেয়গিরি। পাহাড়ময় অসমতল পূর্বাঞ্চলে আছে তামা পাহাড় ও মিউরা উপদ্বীপ। মধ্যভাগে আছে ছোট ছোট নদীর একটি অববাহিকা ক্ষেত্র, যার মধ্যে পড়ে সাগামি নদী, সাকাই নদী, ৎসুরুমি নদী ও তামা নদী।  তামা নদী কানাগাওয়া ও টোকিওর অধিকাংশ সীমানা নির্দেশ করে। পশ্চিমে পার্বত্য অঞ্চলের মধ্য দিয়ে প্রবাহিত সাকাওয়া নদী একটি সংকীর্ণ নিম্নভূমি বরাবর প্রবাহিত হয়ে সাগামি উপসাগরে মিশেছে।   তথ্যসূত্র     বিষয়শ্রেণী:জাপানের প্রশাসনিক অঞ্চল
শেখিনহ্ () হলো হিব্রু শব্দের বাংলা প্রতিবর্ণীকরণ যার অর্থ "বাস" বা "বসতি" এবং ঈশ্বরের উপস্থিতি বোঝায়। এই ধারণাটি ইহুদিধর্ম ও তোরাহ এ পাওয়া যায়, যেমনটি যাত্রাপুস্তক ২৫:৮ এ উল্লেখ করা হয়েছে।  বাইবেলে "শেখিনহ্" শব্দটি পাওয়া যায় না। এটি মিশনাহ্, তালমুদ ও মিদ্রাশে প্রদর্শিত হয়।   তথ্যসূত্র    বহিঃসংযোগ   Jewish Encyclopedia (1906).  "Who Is Shechinah and What Does She Want From My Life?", Chabad.  Autiot of the Shekinah  The Shekhinah in Judaism  Article about the Matronit/Maggid as an aspect of the Shekinah  বিষয়শ্রেণী:হিব্রু শব্দ এবং বাক্যাংশ বিষয়শ্রেণী:ইহুদি ধর্মতত্ত্ব বিষয়শ্রেণী:কাব্বালা
কবিতায় পুলিৎজার পুরস্কার হল সাহিত্য, নাটক ও সঙ্গীতের জন্য প্রদত্ত সাতটি পুলিৎজার পুরস্কারের একটি। ১৯২২ সাল থেকে মার্কিন লেখকের মৌলিক কাব্যগ্রন্থকে সম্মাননা প্রদর্শন করতে এই পুরস্কার প্রদান করা হয়। ১৯৮০ সাল থেকে চূড়ান্ত পর্বের জন্য বিবেচিত তিনটি সাহিত্যকর্মের নাম ঘোষণা দেওয়া শুরু হয়।   বিজয়ী ও মনোনীতদের তালিকা  থাম্ব|ডান|120px|এডউইন আর্লিংটন রবিনসন এই বিভাগের প্রথম পুরস্কার বিজয়ী (১৯২২), এছাড়া তিনি ১৯২৫ ও ১৯২৮ সালে আরও দুইবার এই পুরস্কার লাভ করেন। থাম্ব|ডান|120px|রবার্ট ফ্রস্ট এই বিভাগে সর্বাধিক চারবার পুরস্কার জয় করেন, তিনি ১৯২৪, ১৯৩১, ১৯৩৭ ও ১৯৪৩ সালে এই পুরস্কার লাভ করেন।  ১৯২০-এর দশক   বছর সাহিত্যকর্ম সাহিত্যিক ১৯২২ কালেক্টেড পোয়েমস এডউইন আর্লিংটন রবিনসন  ১৯২৩ দ্য ব্যালাড অব দ্য হার্প-ওয়েভার: আ ফিউ ফিগস ফ্রম থিস্টলস: এইট সনেটস ইন আমেরিকান পোয়েট্রি, নাইন্টিন টুয়েন্টি টু, আ মিসেলানি এডনা সেন্ট ভিনসেন্ট মিলি  ১৯২৪ নিউ হ্যাম্পশায়ার: আ পোয়েম উইথ নোটস অ্যান্ড গ্রেস নোটস রবার্ট ফ্রস্ট  ১৯২৫ দ্য ম্যান হু ডায়েড টুয়াইস এডউইন আর্লিংটন রবিনসন  ১৯২৬ হোয়াট্‌স ওক্লক অ্যামি লোওয়েল  ১৯২৭ ফিডলার্স ফেয়ারওয়েল লিওনোরা স্পেয়ার  ১৯২৮ ট্রিস্ট্র্যাম এডউইন আর্লিংটন রবিনসন  ১৯২৯ জন ব্রাউন্‌স বডি স্টিভেন ভিনসেন্ট বেনেট    ১৯৩০-এর দশক   বছর সাহিত্যকর্ম সাহিত্যিক ১৯৩০ সিলেক্টেড পোয়েমস কনরাড এইকিন  ১৯৩১ কালেক্টেড পোয়েমস রবার্ট ফ্রস্ট  ১৯৩২ দ্য ফ্লাওয়ারিং স্টোন জর্জ ডিলন  ১৯৩৩ কনকোয়েস্টেডর আর্চিবল্ড ম্যাকলেইশ  ১৯৩৪ কালেক্টেড ভার্স রবার্ট হিলিয়ার  ১৯৩৫ ব্রাইট অ্যামবুশ অড্রি উর্ডেমান  ১৯৩৬ স্ট্রেঞ্জ হলিনেস রবার্ট পি. টি. কফিন  ১৯৩৭ আ ফার্দার রেঞ্জ রবার্ট ফ্রস্ট  ১৯৩৮ কোল্ড মর্নিং স্কাই মারিয়া জাতুরেন্‌স্কা  ১৯৩৯ সিলেক্টেড পোয়েমস জন গোল্ড ফ্লেচার    ১৯৪০-এর দশক   বছর সাহিত্যকর্ম সাহিত্যিক ১৯৪০ কালেক্টেড পোয়েমস মার্ক ভ্যান ডোরেন  ১৯৪১ সানডারল্যান্ড ক্যাপচার লিওনার্ড বেকন  ১৯৪২ দ্য ডাস্ট হুইচ ইজ গড উইলিয়াম রোজ বেনেট  ১৯৪৩ আ উইটনেস ট্রি রবার্ট ফ্রস্ট  ১৯৪৪ ওয়েস্টার্ন স্টার স্টিভেন ভিনসেন্ট বেনেট  ১৯৪৫ ভি-লেটার অ্যান্ড আদার পোয়েমস কার্ল শাপিরো  ১৯৪৬ পুরস্কার প্রদান করা হয়নি  ১৯৪৭ লর্ড ওয়েরিস ক্যাসল রবার্ট লোওয়েল  ১৯৪৮ দি এজ অব এংজাইটি ডব্লিউ. এইচ. অডেন  ১৯৪৯ টেরর অ্যান্ড ডেকোরাম পিটার ভিরেক    ১৯৫০-এর দশক   বছর সাহিত্যকর্ম সাহিত্যিক ১৯৫০ অ্যানি অ্যালেন গুয়েন্ডোলিন ব্রুকস  ১৯৫১ কমপ্লিট পোয়েমস কার্ল স্যান্ডবার্গ  ১৯৫২ কালেক্টেড পোয়েমস ম্যারিঅ্যান মুর  ১৯৫৩ কালেক্টেড পোয়েমস নাইন্টিন সেভেন্টিন-নাইন্টিন ফিফটি টু আর্চিবল্ড ম্যাকলেইশ  ১৯৫৪ দ্য ওয়াকিং থিওডোর রোটকে  ১৯৫৫ কালেক্টেড পোয়েমস ওয়ালেস স্টিভেন্স  ১৯৫৬ পোয়েমস: নর্থ অ্যান্ড সাউথ - আ কোল্ড স্প্রিং এলিজাবেথ বিশপ  ১৯৫৭ থিংস অব দিস ওয়ার্ল্ড রিচার্ড উইলবার  ১৯৫৮ প্রমিজেস: পোয়েমস নাইন্টিন ফিফটি ফোর-নাইনটিন ফিফটি সিক্স রবার্ট পেন ওয়ারেন  ১৯৫৯ সিলেক্টেড পোয়েমস নাইন্টিন টুয়েন্টি এইট-নাইন্টিন ফিফটি এইট স্ট্যানলি কুনিট্‌জ    তথ্যসূত্র    বহিঃসংযোগ     কবিতা বিষয়শ্রেণী:মার্কিন কাব্য পুরস্কার বিষয়শ্রেণী:১৯২২-এ প্রবর্তিত পুরস্কার বিষয়শ্রেণী:কবিতায় পুলিৎজার পুরস্কার বিজয়ী
মজিবুর রহমান হলেন বাংলাদেশ সেনাবাহিনীর একজন লেফটেন্যান্ট জেনারেল (বরখাস্ত)। যিনি আর্মি ট্রেনিং অ্যান্ড ডকট্রিন কমান্ড এর জিওসি হিসেবে কর্মরত ছিলেন। এর আগে তিনি সেনাবাহিনীর কোয়ার্টার মাস্টার জেনারেল হিসেবে কর্মরত ছিলেন। তিনি স্পেশাল সিকিউরিটি ফোর্স এর মহাপরিচালক হিসাবে দায়িত্ব পালন করেছেন।  ১২ সেপ্টেম্বর ২০২৪ সালে তাকে বাংলাদেশ সেনাবাহিনী থেকে বরখাস্ত করা হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:স্পেশাল সিকিউরিটি ফোর্সের মহাপরিচালক
শ্রুতি রাম, যিনি তার মঞ্চ নাম তানবী রাম হিসেবে পরিচিত, একজন ভারতীয় অভিনেত্রী। তিনি মূলত মালয়ালম চলচ্চিত্রে অভিনয় করেন। তিনি ২০১২ সালে মিস কেরল প্রতিযোগিতায় চূড়ান্ত পর্বের প্রতিযোগী ছিলেন। তিনি অম্বিলি (২০১৯) ও ২০১৮ (২০২৩) চলচ্চিত্রে অভিনয়ের জন্য সর্বাধিক পরিচিত।   কর্মজীবন  তানবী রাম ভারতের কণ্ণুরে জন্মগ্রহণ করেন। অভিনয়ে যুক্ত হওয়ার আগে তিনি বেঙ্গালুরুতে সাত বছর ব্যাংকিং পেশায় কর্মরত ছিলেন। তিনি সৌবিন সাহিরের অভিনীত অম্বিলি (২০১৯)–এর মাধ্যমে চলচ্চিত্রে অভিষেক করেন। এরপর তিনি কাপ্পেলা (২০২০) চলচ্চিত্রে অভিনয় করেন।  তানবী অভিনেতা নানির বিপরীতে অন্টে সুন্দরনিকি–তে অভিনয় করে তেলুগু চলচ্চিত্রে অভিষেক করেন। তিনি ২০১৮ (২০২৩) চলচ্চিত্রে একটি গুরুত্বপূর্ণ ভূমিকায় অভিনয় করেছিলেন, যা সর্বকালের অন্যতম সফল ব্লকবাস্টার হিসেবে পরিচিত পায়।  তিনি আসন্ন অভিলাষাম (২০২৪) চলচ্চিত্রে সাইজু কুরুপের সঙ্গে অভিনয় করবেন। এছাড়া তিনি বহুভাষিক চলচ্চিত্র কা–তে রাধা চরিত্রে অভিনয় করবেন, যেখানে তার সহশিল্পী হিসেবে থাকবেন কিরণ আব্বাভারাম। এটি তেলুগু, কন্নড়, তামিল ও মালয়ালম ভাষায় মুক্তি পাবে।   চলচ্চিত্রের তালিকা    বছর শিরোনাম ভূমিকা ভাষা টীকা  ২০১৯ অম্বিলি টিনা কুরিয়ান মালয়ালম অভিষেক ২০২০ কাপ্পেলা অ্যানি ২০২২ অন্টে সুন্দরনিকি পুষ্পা টমাস তেলুগু তেলুগু চলচ্চিত্র  আরাট্টু কমিশনারের মেয়ে মালয়ালম ক্যামিও তল্লুমালা ত্রেসা রেজি কুমারী নাঙ্গাকুট্টি মুকুন্দন উন্নি অ্যাসোসিয়েটস অ্যাড. জ্যোতি লক্ষ্মী২০২৩ এঙ্কিলাম চন্দ্রিকে সুজিনা  খালি পার্স অব বিলিয়নেয়ার্স নিধি  ২০১৮ মঞ্জু  ২০২৪ কা তেলুগু     অভিলাষাম   মালয়ালম   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:কেরলের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
ইলেকট্রোসিরামিক্স ( সিরামিক উপকরন), যা প্রাথমিকভাবে তাদের বৈদ্যুতিক বৈশিষ্ট্যের জন্য ব্যবহৃত হয়। সিরামিকগুলি ঐতিহ্যগতভাবে তাদের যান্ত্রিক, তাপ এবং রাসায়নিক স্থিতিশীলতার জন্য প্রশংসিত হয়েছে। তাদের অনন্য বৈদ্যুতিক , অপটিক্যাল এবং চৌম্বকীয় বৈশিষ্ট্যের জন্য যোগাযোগ, শক্তি রূপান্তর এবং স্টোরেজ, ইলেকট্রনিক্স এবং অটোমেশন সহ অনেক প্রযুক্তিতে ক্রমান্বয়ে গুরুত্বপূর্ণ হয়ে উঠেছে । উন্নত স্ট্রাকচারাল গঠনের জন্য এদের আলাদাভাবে ইলেকট্রোসিরামিক্স বলা হয়। ঐতিহাসিকভাবে, অন্যান্য নতুন প্রযুক্তির সাথে সাথে ইলেকট্রোসিরামিক্সের বিভিন্ন প্রকরণ বিকাশ লাভ করেছে। উদাহরণঃ ফেরোইলেকট্রিক - উচ্চ ডাইইলেকট্রিক ক্যাপাসিটর, অপরিবর্তনশীল স্মৃতি হিসেবে; ফেরিট - ডেটা এবং তথ্য স্টোরেজ হিসেবে; কঠিন ইলেক্ট্রোলাইটস - শক্তি সঞ্চায়ক এবং রূপান্তরক হিসেবে; পাইজোইলেক্ট্রিক্স - সোনার হিসেবে; সেমিকন্ডাক্টিং অক্সাইড - পরিবেশগত পর্যবেক্ষক হিসেবে উল্লেখযোগ্য।   ডাইলেট্রিক সিরামিকস  সিরামিক ক্যাপাসিটর বানাতে ব্যবহৃত ডাই-ইলেকট্রিকসমূহঃ লেড জিরকোনেট টাইটেনেট , বেরিয়াম টাইটেনেট, স্ট্রনসিয়াম টাইটেনেট, ম্যাগনেসিয়াম টাইটেনেট, ক্যালসিয়াম ম্যাগনেসিয়াম টাইটেনেট, জিংক টাইটেনেট, ল্যান্থানাম টাইটেনেট ও নিওডিমিয়াম টাইটেনেট, বেরিয়াম জিরকোনেট, ক্যালসিয়াম জিরকোনেট, লেড ম্যাগনেসিয়াম নায়োবেট, লেড জিংক নায়োবেট, লিথিয়াম নায়োবেট, বেরিয়াম স্ট্যানেট, ক্যালসিয়াম স্ট্যানেট, ম্যাগনেসিয়াম অ্যালুমিনিয়াম সিলিকেট, ম্যাগনেসিয়াম সিলিকেট, বেরিয়াম ট্যান্টালেট, টাইটেনিয়াম ডাইঅক্সাইড, নিয়োবিয়াম অক্সাইড, সিলিকা, সেফির, বেরিলিয়াম অক্সাইড এবং জিরকোনিয়াম টাইটেনেট। এর পাশাপাশি কিছু পাইজোইলেকট্রিক উপকরণ ব্যবহার করা যেতে পারে। বেরিয়াম টাইটানেট সমৃদ্ধ মিশ্রণের উপর ভিত্তি করে ইআইএ ক্লাস ২ ডাই-ইলেকট্রিক তৈরী হয়। অপরদিকে ইআইএ ক্লাস ১ ডাই-ইলেকট্রিক এ খুব অল্প বা কোনো বেরিয়াম টাইটানেট থাকে না।   বৈদ্যুতিক পরিবাহী সিরামিক্স  ইন্ডিয়াম টিন অক্সাইড, ল্যান্থানাম- ডোপায়িত স্ট্রনসিয়াম টাইটেনেট, ইটট্রিয়াম ডোপায়িত স্ট্রনসিয়াম টাইটেনেট।   দ্রুত আয়ন কন্ডাক্টর সিরামিক্স  ইটট্রিয়া-স্থিতিশীল জিরকোনিয়া, গ্যাডলিনিয়াম-ডোপায়িত সেরিয়া, ল্যান্থানাম স্ট্রনসিয়াম গ্যালেট ম্যাগনেসাইট, বেটা এলুমিনা।   পাইজোইলেক্ট্রিক এবং ফেরোইলেকট্রিক সিরামিক্স  বাণিজ্যিকভাবে ব্যবহৃত পাইজোসিরামিক মূলত জিরকোনেট টাইটেনেট হয়। এছাড়া বেরিয়াম টাইটেনেট, স্ট্রনসিয়াম টাইটেনেট এবং কোয়ার্টজ ব্যবহৃত হয়।   চৌম্বকীয় সিরামিক্স  আয়রন (III) অক্সাইড এবং স্ট্রনসিয়াম কার্বনেট ধরনের ফেরাইটসগুলো চৌম্বকীয় বৈশিষ্ট্য প্রদর্শন করে। ল্যান্থানাম স্ট্রনসিয়াম ম্যাংগানাইট ব্যাপক চৌম্বকীয় রোধ দেখায়।   আরো দেখুন   সিরামিক   তথ্যসূত্র    The Electroceramics and Crystal Physics Group at MIT  বিষয়শ্রেণী:পদার্থবিজ্ঞান বিষয়শ্রেণী:সিরামিক পদার্থ বিষয়শ্রেণী:উপাদান বিজ্ঞান বিষয়শ্রেণী:সিরামিক উপকরণ
দোলনচাঁপা এক প্রকার ফুল। দোলনচাঁপা গাছের বৈজ্ঞানিক নাম Hedychium coronarium; এটি Zingiberaceae পরিবারের অন্তর্ভুক্ত। এর অন্যান্য নামের মধ্যে Butterfly Ginger Lily, White Ginger Lily, Dolan Champa ইত্যাদি উল্লেখযোগ্য। এর আদি নিবাস নেপাল ও ভারতের হিমালয় অঞ্চল।  এটি কিউবার জাতীয় ফুল। এটি ব্রাজিলে প্রথম নেয়া হয় ক্রীতদাস যুগে; যেখানে ক্রীতদাসেরা দোলনচাঁপা গাছের পাতাকে তোষকের মত ব্যবহার করতো। বর্তমানে ব্রাজিলে এর ব্যাপকতার কারণে একে রাক্ষুসে আগাছা হিসেবে অভিহত করা হয়। হাওয়াই অঞ্চলেও একে আগাছা গণ্য করা হয়।  স্পেনীয় উপনিবেশ আমলে নারীরা এই ফুলের মধ্যে গোপন বার্তা লুকিয়ে আদান প্রদান করতো।   বর্ণনা  দোলনচাঁপা গাছ আদার মতো রাইজোম বা কন্দ থেকে গজায়। উচ্চতায় এটি  ১ থেকে ২ মিটার হয়ে থাকে। এর পাতা বল্লমাকৃতির এবং অগ্রভাগ সূঁচালো। পাতার আকার ২০-৬১ সেমি লম্বা এবং ৫-১৩ সেমি চওড়া। গ্রীষ্ম থেকে শরৎকাল পর্যন্ত এতে গুচ্ছফুল আসে, উজ্জ্বল সাদা বর্ণের ফুল ফোটে সন্ধ্যায়। ফুলে হালকা মিষ্টি সুবাস আছে। ফুলের গুচ্ছ ১৫-৩০ সেমি লম্বা হয়। চার পাপড়ি বিশিষ্ট প্রতিটি সাদা ফুল দেখতে অনেকটা প্রজাপতির মতো; তাই একে ইংরেজিতে বাটারফ্লাই জিঞ্জার লিলি (butterfly ginger lily) বলা হয়। ফুল ঝরে গিয়ে বীজাধার উন্মুক্ত হয়; যাতে উজ্জ্বল লাল রঙের অনেকগুলো বীজ থাকে এবং এরা শীতকালে মারা যায়।   বিস্তার  এটি আদিতে ভারতবর্ষের ফুল হলেও দুনিয়ার বহু জায়গায় বিস্তার লাভ করেছে, যেমন- ফ্লোরিডা, ক্যারিবিয়ান অঞ্চল, গল্ফ কোস্টসহ দুনিয়ার সমগ্র ক্রান্তীয় উপক্রান্তীয় অঞ্চল। এটি ইউরোপ ও উত্তর আমেরিকার অল্প ঠাণ্ডা অঞ্চলেও জন্মে; তবে শীতকালে মরে যায় এবং গ্রীষ্মে আবার গজিয়ে ওঠে।   চিত্রশালা    তথ্যসূত্র    বহিঃসংযোগ   বিষয়শ্রেণী:ফুল বিষয়শ্রেণী:উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:কিউবার জাতীয় প্রতীক বিষয়শ্রেণী:চীনের উদ্ভিদ বিষয়শ্রেণী:এশিয়ার উদ্যান উদ্ভিদ বিষয়শ্রেণী:১৭৮৩-এ বর্ণিত উদ্ভিদ
ভ্রান্ডুক বা ভ্রান্দুক হলো জেনিকা, বসনিয়া ও হার্জেগোভিনার পৌরসভার ঐতিহাসিক গ্রাম।Official results from the book: Ethnic composition of Bosnia-Herzegovina population, by municipalities and settlements, 1991. census, Zavod za statistiku Bosne i Hercegovine - Bilten no.234, Sarajevo 1991. ভ্রান্ডুক বসনিয়া ও হার্জেগোভিনার অনেক পুরানো দুর্গের মধ্যে একটি। এটি বসনা নদীর কাছে পাহাড়ে স্থাপন করা হয়েছে। এই দুর্গটি অটোমান সাম্রাজ্যের সময় নির্মিত হয়েছিল।  ভূগোল এটি বসনা নদীর গিরিপথে অবস্থিত, জেনিকা শহর থেকে নীচের দিকে, 'ভ্রান্দুক পাস' নামক স্থানে। প্রধান সড়ক সারায়েভো-জেনিকা-ডোবোজ (M17 রোড) ক্যানিয়ন এবং গ্রামের মধ্য দিয়ে গেছে। ১৯৭১ সালের ১৪ ফেব্রুয়ারি ভ্রান্দুকের কাছে টানেলে একটি রেল দুর্ঘটনা ঘটে, ৩৪ জন নিহত এবং ১১৩ (৬০ জন গুরুতর) আহত হয়। ইতিহাস 180px|thumb|left|১৮৯৫ সালের ফটোগ্রাফ হিসাবে মধ্যযুগীয় দুর্গের সাথে ভ্রান্দুক দুর্গের জায়গায় আজ অবধি প্রত্নতাত্ত্বিক খননে প্রাগৈতিহাসিক সময়কাল বা প্রাচীনত্ব, বা মধ্যযুগের পূর্বের কোন দুর্গের চিহ্ন দেখা যায়নি। গ্রামটিই বসনিয়া ও হার্জেগোভিনার প্রাচীনতম এবং সুসংরক্ষিত জনবসতিগুলির মধ্যে একটি, যা ১৪ শতক এবং মধ্যযুগীয় নিষেধাজ্ঞা এবং বসনিয়ার পরবর্তী রাজাদের সময়কালের। ভ্রান্দুক গ্রাম একই নামের মধ্যযুগীয় দুর্গের চারপাশে স্থাপিত, এবং একসাথে সুরক্ষিত স্থাপত্য সমাবেশ গঠন করে, এবং বসনিয়া ও হার্জেগোভিনার জাতীয় স্মৃতিস্তম্ভ হিসাবে, জাতীয় স্মৃতিস্তম্ভগুলির জন্য স্থানীয় এবং রাষ্ট্রীয় কমিশনগুলির দ্বারা একটি ভালভাবে সংরক্ষিত এবং ভাল অবস্থায় রক্ষণাবেক্ষণ করা হয়েছে, এবং পরিচালিত স্থানীয় পর্যটন সংস্থা। বসনিয়ান রাজ্যে অটোমানদের বিজয়ের পর দুর্গের নীচে একটি ছোট মসজিদ তৈরি করা হয়েছিল, যা আজও ভাল অবস্থায় দাঁড়িয়ে আছে। মসজিদটি বসনিয়ার বিজয়ী সুলতান দ্বিতীয় মেহমেদের নামে উৎসর্গীকৃত এবং নামকরণ করা হয়েছিল এবং এটিকে "ইম্পেরিয়াল মসজিদ" বা "সম্রাটের মসজিদ" হিসাবেও উল্লেখ করা হয়। ১৯৬৩ সালে, গ্রামে রোমান সাম্রাজ্যের প্রভাব অন্বেষণ করার জন্য ব্রাঙ্কা রাউনিগ খননকার্য পরিচালনা করেন।   জনসংখ্যাতত্ত্ব  ২০১৩ সালের আদমশুমারি অনুসারে, এর জনসংখ্যা হল ৪৪৭ জন।  + জাতিগত বিচারে জনসংখ্যাজাতিসত্ত্বাজনসংখ্যাঅনুপাত বসনিয়াক  ৪৪৫  ৯৯.৬% অন্যান্য/অঘোষিত  ২  ০.৪% মোট ৪৪৭ ১০০% গ্যালারি  তথ্যসূত্র  বহিঃসংযোগ  Historvius - Vranduk, Bosnia and Herzegovina (ইতিহাস এবং পরিদর্শক তথ্য)  Ecoplan | Management Plan  ভ্রান্ডুকের জাতীয় স্মৃতিসৌধ সংরক্ষণের জন্য স্টারি গ্রেড  Vranduk from air (৩ মিনিট ২১ সেকেন্ড দীর্ঘ ভিডিও)  বিষয়শ্রেণী:জেনিকার জনবহুল স্থান বিষয়শ্রেণী:বসনিয়া ও হার্জেগোভিনার সংরক্ষিত এলাকা বিষয়শ্রেণী:বসনিয়া ও হার্জেগোভিনার স্থাপত্য বিষয়শ্রেণী:মধ্যযুগীয় স্থাপত্য বিষয়শ্রেণী:ইসলামি স্থাপত্য
সারাহ ফ্রে হল একজন মার্কিন খামারি ও ব্যবসায়ী। তিনি ফ্রে ফার্মসের মালিক, যেটি যুক্তরাষ্ট্রে সবচেয়ে বেশি কুমড়া উৎপাদনকারী প্রতিষ্ঠান। প্রতিষ্ঠানটি সাম্মা জুস নামে  বাজারে তরমুজের জুস বিক্রি করে থাকে।  জীবনী সারা ফ্রে বেড়ে উঠেছেন যুক্তরাষ্ট্রের ইলিনয় অঙ্গরাজ্যের কিনেসে, পড়েছেন ইলিনয়ের ফ্রন্টিয়ার কমিউনিটি কলেজে। বাবা মায়ের পাঁচ সন্তানের মাঝে তিনি ছিলেন একমাত্র মেয়ে ও সবচেয়ে ছোট। তার পরিবার ছিল খুবই গরিব এবং তারা তাদের খামারে উৎপাদিত শস্যের মাধ্যমে জীবিকা নির্বাহ করত। তিনি আট বছর বয়সে প্রথম তরমুজ বিক্রি করেন। যৌবনকালে  তিনি নিজেকে চাকরিতে নিয়োজিত করার পরিবর্তে নিজেকে তাদের খামারের কাজে আত্মনিয়োগ করতে সিদ্ধান্ত গ্রহণ করলেন। ১৯৯৭ সালে কিশোরী সারাহ ফ্রে স্থানীয় ওয়ালমার্ট ডিস্ট্রিবিউশন সেন্টারে তরমুজ সরবরাহ শুরু করেন। যখন তার বয়স ১৬ বছর, তখন তার খামারের গ্রাহক সংখ্যা ১২ থেকে বেড়ে ১৫০ এ দাঁড়ায়। যখন তার বয়স ১৮ বছর,  তখন খামারটি তার নিয়ন্ত্রণে চলে আসে।  ব্যবসা সারহ ফ্রেকে 'যুক্তরাষ্ট্রের কুমড়া সম্রাজ্ঞী' বলে অভিহিত করা হয়ে থাকে। তিনি যুক্তরাষ্ট্রে সবচেয়ে বেশি কুমড়া উৎপাদন করে থাকেন। ২০১৬ সালে তিনি প্রায় পঞ্চাশ লাখ কুমড়া বিক্রি করেছেন। তার উৎপাদিত অধিকাংশ কুমড়া খাওয়ার উপযোগী না হলেও তা হ্যালুইনের লণ্ঠন নির্মাণের কাজে ব্যাপক জনপ্রিয়। তাদের খামার এখন বাড়ির উঠানের সীমানা পেরিয়ে যুক্তরাষ্ট্রের ফ্লোরিডা, জর্জিয়া, আরকানসাস, ইলিনয়, ইন্ডিয়ানা ও পশ্চিম ভার্জিনিয়া অঙ্গরাজ্যের প্রায় দেড় লাখ একর জমিতে বিস্তৃত হয়েছে। তার খামার কুমড়া ছাড়াও তরমুজ, ফুটি, সুইট কর্ন ও কাকারবিটা উৎপাদন করে থাকে। ২০১৭ সালের হিসাব অনুযায়ী তার ফ্রে ফার্মে ইলিনয় অঙ্গরাজ্যের খামারগুলোর মাঝে সবচেয়ে বেশি বিদেশি কাজ করে এবং খামারটিতে প্রায় আড়াইশ জন কর্মী ইলিনয় ও ইন্ডিয়ানা অঙ্গরাজ্যে কুমড়া উৎপাদনের সাথে যুক্ত।  তিনি সাম্মা জুস নামে একটি নতুন ব্র‍্যান্ডের তরমুজ জুস বাজারে ছেড়েছেন। তার সাথে ওয়ালমার্টের ব্যবসায়িক সম্পর্ক হার্ভার্ড বিশ্ববিদ্যালয়ের পাঠ্যসূচিতে অন্তর্ভুক্ত করা হয়েছে।  প্রকাশিত গ্রন্থ  ফর দ্য লাভ অব পাম্পকিনকস: আ ভিজ্যুয়াল গাইড টু ফল ডেকোরেটিং উইদ পাম্পকিনস অ্যান্ড অর্নামেন্টালস (২০০৭)   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ইলিনয়ের লেখক বিষয়শ্রেণী:১৯৭৬-এ জন্ম বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন নারী ব্যবসায়ী
শামসুন নাহার বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-১৩ থেকে নির্বাচিত জাতীয় সংসদ সদস্য।   জন্ম ও প্রাথমিক জীবন  শামসুন নাহার গাজীপুর জেলায় জন্মগ্রহণ করেন।   রাজনৈতিক ও কর্মজীবন  শামসুন নাহার বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-১৩ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।   আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    দশম জাতীয় সংসদ সদস্যদের তালিকা (২০১৪) –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:গাজীপুর জেলার রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:জীবিত ব্যক্তি বিষয়শ্রেণী:গাজীপুর জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:১৯৫৭-এ জন্ম
দাখিল পরীক্ষা হল বাংলাদেশের দাখিল মাদ্রাসার একটি সরকারি পরীক্ষা, এটি বাংলাদেশ মাদ্রাসা শিক্ষাবোর্ডের অধীনে গ্রহণ করা হয়। এই পরীক্ষাকে বাংলাদেশ সরকার ও মাদ্রাসা শিক্ষাবোর্ড কর্তৃক কর্তৃক এসএসসি পরীক্ষার সমমান দেওয়া হয়েছে। এই পরীক্ষায় অংশ নিতে হলে দশম শ্রেণিতে বাংলাদেশ মাদ্রাসা বোর্ড কর্তৃক অনুমোদিত কোন মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।   তথ্যসূত্র    বহিঃসংযোগ    প্রথম আলো পত্রিকায় দাখিল পরীক্ষা টপিক  বিষয়শ্রেণী:পরীক্ষা বিষয়শ্রেণী:বোর্ড পরীক্ষা বিষয়শ্রেণী:আলিয়া মাদ্রাসা বিষয়শ্রেণী:ইসলামি শিক্ষা বিষয়শ্রেণী:ইসলামি শিক্ষাপ্রতিষ্ঠান বিষয়শ্রেণী:শিক্ষা পরিভাষা
অজিত কুমার বসু (১৯১২ - ৩ ডিসেম্বর ১৯৮৬) একজন ভারতীয় কার্ডিয়াক সার্জন ছিলেন।   কর্মজীবন  ১৯৪৬ সালে তিনি ফেলোশিপ অফ রয়্যাল কলেজ অফ সার্জন (এফআরসিএস)- এর জন্য যোগ্যতা অর্জন করেন। ভারতীয়দের মধ্যে তিনিই সর্বপ্রথম রয়্যাল কলেজের পরীক্ষক নিযুক্ত হন এবং এর হান্টেরিয়ান অধ্যাপক হিসেবে দায়িত্বভার পালন করেন।   সম্মাননা  ১৯৬৭ সালে তিনি বিজ্ঞান ও প্রযুক্তিতে শান্তি স্বরূপ ভটনাগর পুরস্কার পান। এই পুরস্কারটি ভারতীয় বিজ্ঞানের সর্বোচ্চ পুরস্কার। ১৯৭০ সালে ভারত সরকারের চতুর্থ সর্বোচ্চ ভারতীয় অসামরিক পুরস্কার পদ্মশ্রী দিয়ে তাকে সম্মান জানানো হয়।   তথ্যসূত্র   বিষয়শ্রেণী:ভারতীয় চিকিৎসক বিষয়শ্রেণী:১৯১২-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:চিকিৎসা বিজ্ঞানে শান্তি স্বরূপ ভাটনগর পুরস্কারের প্রাপক বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় চিকিৎসক
মাতেউস মার্তিনেলি লিমা (, ; জন্ম: ৫ অক্টোবর ২০০১; মাতেউস মার্তিনেলি নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  প্রারম্ভিক জীবন মাতেউস মার্তিনেলি লিমা ২০০১ সালের ৫ই অক্টোবর তারিখে ব্রাজিলের প্রেসিদেন্তে প্রুদেন্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়